Okresná prokuratúra Bardejov 
Kellerova 7, 085 43 Bardejov

Sp. zn. : Pv 16/14/7701	Bardejov, 15.7.2015
EEČ : 2-54-87-2015

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.5.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 15.5.2014, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Uzneseniami povereného príslušníka Obvodného oddelenia PZ v XXXXX sp.zn. XXXXX zo dňa 26.02.2014, sp.zn. XXXXX zo dňa 27.02.2014, sp.zn. XXXXX zo dňa 27.02.2014, sp.zn. XXXXX zo dňa 28.02.2014, sp.zn. XXXXX zo dňa 06.03.2014, sp.zn. XXXXX zo dňa 06.03.2014, sp.zn. XXXXX zo dňa 11.03.2014, sp.zn. XXXXX zo dňa 11.03.2014 a sp.zn. XXXXX zo dňa 13.03.2014 bolo podľa § 206 ods. 1 Tr. poriadku vznesené obvinenie mladistvému XXXXX a mladistvému XXXXX za pokračovací prečin poškodzovania cudzej veci podľa § 246 ods. 1 Tr. zákona spáchaný sčasti samostatne a sčasti formou spolupáchateľstva podľa § 20 Tr. zákona na tom skutkovom základe, že:

obvinený ml. XXXXX a obvinený ml. XXXXX

1/   dňa 30.12.2013 vo večerných hodinách po predchádzajúcej vzájomnej dohode prišli k radovej zástavbe murovaných garáží nachádzajúcich sa v XXXXX a na poslednej garáži v tomto rade, na pravej strane od obytného bloku, so sebou prinesenými sprejmi spoločne nastriekali na ľavú čelnú stenu od vchodových dverí čiernou farbou nápis XXXXX a čierno-bielou farbou a čiernou farbou na bočnú ľavú stenu garáže dva nápisy XXXXX čím takto XXXXX spôsobili škodu vo výške 277 eur,
     
2/   dňa 03.01.2014 vo večerných až nočných hodinách po predchádzajúcej vzájomnej dohode  prišli k murovanej rekreačnej chate XXXXX nachádzajúcej sa v XXXXX a na zadnej murovanej stene susediacej s príjazdovou cestou spoločne nastriekali so sebou prinesenými sprejmi čiernou a červenou farbou obrazce tvoriace samostatné veľké nápisy XXXXX a podpisy pod týmito veľkými nápismi XXXXX, čím takto XXXXX spôsobili  škodu vo výške cca. 300 eur,
           
3/   dňa 03.01.2014 vo večerných hodinách po predchádzajúcej vzájomnej dohode prišli k murovanej rekreačnej chate XXXXX nachádzajúcej sa v XXXXX a na zadnej murovanej stene susediacej s príjazdovou cestou so sebou prinesenými sprejmi spoločne nastriekali čiernou farbou dva nové obrazce tvoriace samostatné veľké nápisy XXXXX a jeden z predchádzajúcich  nápisov XXXXX vymaľovali červenou farbou, čím takto XXXXX spôsobili  škodu vo výške cca. 100 eur, 

4/   presne nezisteného dňa v priebehu mesiaca január 2014 najneskôr do dňa 19.02.2014 vo večerných hodinách po predchádzajúcej vzájomnej dohode prišli k objektu predajne XXXXX nachádzajúcej sa v XXXXX a  so sebou prinesenými sprejmi na bočnej stene tvorenej hliníkovým obložením spoločne nastriekali čiernou, sivo-modrou a zelenou farbou obrazec tvoriaci veľký nápis XXXXX a  podpis XXXXX v jednom z písmen tohto nápisu, čím takto XXXXX spôsobili škodu vo výške cca. 200 eur,
       
5/   presne nezisteného dňa v priebehu mesiaca január 2014 najneskôr do dňa 10.02.2014 vo večerných hodinách po predchádzajúcej vzájomnej dohode prišli k objektu elektrickej trafostanice nachádzajúcej sa v XXXXX a na čelnej stene trafostanice zo strany hlavnej cesty so sebou prinesenými sprejmi spoločne nastriekali čiernou a sivou farbou                dva obrazce tvoriace samostatné veľké nápisy XXXXX a podpis pod týmito nápismi XXXXX, čím takto XXXXX spôsobili škodu vo výške cca. 200 eur,

obvinený ml. XXXXX 

6/   dňa 10.01.2014 vo večerných až nočných hodinách prišiel k objektu predajne XXXXX nachádzajúcom sa v XXXXX a zo zadnej strany, kde sa nachádza nakladacia rampa, so sebou prinesenými sprejmi nastriekal čiernou farbou obrazec tvoriaci samostatne veľký nápis XXXXX čím takto poškodenej XXXXX spôsobil škodu vo výške cca. 300 eur,

7/   presne nezisteného dňa v priebehu mesiaca január 2014 najneskôr však do dňa 02.02.2014  vo večerných hodinách prišiel k murovanému oploteniu nachádzajúcemu sa v XXXXX a so sebou prinesenými sprejmi nastriekal  na murované oplotenie čiernou a sivou farbou veľký obrazec tvoriaci nápisy XXXXX a podpis vo vnútri tohto nápisu XXXXX, čím takto XXXXX spôsobil škodu vo výške cca.150 eur,

obvinený ml. XXXXX

8/   dňa 02.01.2014 v čase po 20.00 hod. prišiel k murovanej garáži nachádzajúcej sa v XXXXX a na čelnej stene garáže so sebou prinesenými sprejmi nastriekal čiernou a bielou farbou obrazec tvoriaci veľký nápis XXXXX a podpis pod týmto nápisom XXXXX a taktiež na dvojkrídlových plechových dverách z bočnej strany garáže nastriekal čiernou farbou obrazec tvoriaci veľký nápis XXXXX a podpis  pod týmto nápisom XXXXX, čím takto XXXXX spôsobil  škodu vo výške cca.100 eur,

9/   dňa 02.01.2014 v čase po 20.00 hod. prišiel k murovanej rekreačnej chate XXXXX nachádzajúcej sa v XXXXX a na zadnej murovanej stene susediacej s príjazdovou cestou so sebou prinesenými sprejmi nastriekal čiernou farbou 2 kusy obrazcov  tvoriacich samostatné veľké nápisy XXXXX a podpisy pod týmito veľkými nápismi XXXXX čím takto XXXXX spôsobil  škodu vo výške cca.100 eur, 

10/ presne nezisteného dňa v priebehu mesiaca január 2014 najneskôr však do dňa 19.02.2014   vo večerných hodinách prišiel k objektu murovanej a neomietnutej garáže nachádzajúcej sa v XXXXX a na neomietnutej bočnej ľavej stene garáže so sebou prinesenými sprejmi nastriekal čiernou a sivou farbou veľký obrazec tvoriaci    nápis „XXXXX a podpis pod týmto nápisom XXXXX, čím takto XXXXX spôsobil škodu vo výške cca.50 eur,

11/ presne nezisteného dňa v priebehu mesiaca január 2014 najneskôr však do dňa 19.02.2014  vo večerných hodinách prišiel k murovanému oploteniu rodinného domu XXXXX nachádzajúcom sa v XXXXX a so sebou prinesenými sprejmi nastriekal čiernou a sivou farbou veľké obrazce tvoriace samostatné  nápisy XXXXX a podpis pod týmito nápismi „XXXXX“, čím takto XXXXX spôsobil škodu vo výške cca. 100 eur.

Prokurátorka Okresnej prokuratúry XXXXX uznesením sp.zn. XXXXX zo dňa 15.05.2014 v súlade s ustanovením § 216 ods. 1 Tr. poriadku trestné stíhanie vedené proti obvinenému ml. XXXXX a obvinenému ml. XXXXX podmienečne zastavila a v súlade s ustanovením § 216 ods. 2 Tr. poriadku im určila skúšobnú dobu v trvaní 12 (dvanástich) mesiacov. Uznesenie nadobudlo právoplatnosť dňa 17.06.2014 a skúšobná doba trvala do dňa 17.06.2015. 

Podľa ustanovenia § 217 ods. 1 Tr. poriadku, ak obvinený v priebehu skúšobnej doby viedol riadny život, splnil  povinnosť nahradiť  spôsobenú  škodu  a vyhovel  aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z vyžiadaných správ z miesta trvalého bydliska obvinených, z výpisov z Ústrednej evidencie priestupkov vypracovaného Okresným úradom XXXXX, odborom všeobecnej vnútornej správy, zo správ Úradu práce, sociálnych vecí a rodiny XXXXX, oddelenia sociálnoprávnej ochrany detí a sociálnej kurately a z odpisov registra trestov bolo zistené, že obvinený ml. XXXXX a obvinený ml. XXXXX viedli počas skúšobnej doby podmienečného zastavenia trestného stíhania riadny život.

Vzhľadom na to, že obvinený ml. XXXXX a obvinený ml. XXXXX splnili podmienky uvedené v ustanovení § 217 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka